*Projekts*

LATVIJAS REPUBLIKAS MINISTRU KABINETS

2013.gada \_\_\_. \_\_\_\_\_\_\_\_\_ Rīkojums Nr.\_\_\_

Rīgā (prot. Nr. .§ )

**Grozījumi informācijas sistēmas darbības koncepcijas aprakstā**

**„Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”**

1. Izdarīt informācijas sistēmas darbības koncepcijas aprakstā „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai” (apstiprināts ar Ministru kabineta 2011.gada 27.jūlija rīkojumu Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””) šādus grozījumus:
   1. papildināt 4.1.apakšpunktu „Veicamo izmaiņu pamatojums” ar šādu tekstu:

„Projekta ietvaros jāizstrādā elektroniskā pakalpojuma (turpmāk – e-pakalpojums) prototips, kas paredzētu iespēju klientiem iepriekš (attālināti) pieteikties personu apliecinoša dokumenta saņemšanai izvēlētajā PMLP teritoriālajā nodaļā (prioritārā kārtībā), nodrošinātu iespēju veikt valsts nodevas apmaksu, kā arī izdrukāt apstiprinājuma veidlapu par pieteikto un apmaksāto pakalpojumu. E-pakalpojuma prototipa realizācijai PADIS jāpapildina ar iespēju izveidot un pārvaldīt jaunu pieteikuma tipu – priekš-pieteikumu, ar iespēju to sasaistīt ar pamat-pieteikumu. Nākotnē, lai pilnveidotu klientu plūsmas pārvaldību, elektroniskā pakalpojuma prototips tiks papildināts ar iespēju klientam (izmantojot portālu [www.latvija.lv](http://www.latvija.lv)) rezervēt konkrētu pakalpojuma saņemšanas laiku, bet pakalpojuma administratoram PADIS pārvaldīt katrā struktūrvienībā apkalpojamo klientu skaitu, pieejamos apmeklējuma laikus un prognozējamo viena klienta apkalpošanas ilgumu (šis papildinājums netiks realizēts Projekta ietvaros).

Lai nodrošinātu iespēju pārvaldīt jau izsniegtu eID karšu kontakta mikroshēmā iekļauto programmatūru un datus, kas nepieciešama, piemēram, attālinātam sertifikātu atjaunošanas jeb jaunizdošanas pakalpojumam, kā arī papildus sīklietotnes uzstādīšanai un inicializēšanai, projekta ietvaros PADIS jānodrošina funkcionalitāte papildu datu par eID kartes kontakta mikroshēmas saturu un statusu saglabāšanai un pārvaldībai, kā arī tīmekļa pakalpe(s) iepriekš minēto datu saņemšanai un nodošanai saistītajām risinājuma komponentēm. Nākotnē, lai nodrošinātu eID kartes kontakta mikroshēmas pēcpersonalizācijas pārvaldības pakalpojumu pilnvērtīgu darbību, risinājums tiks papildināts ar komponentēm pēc-pēcpersonalizācijas skriptu uzstādīšanai un izpildei, klientu pieprasījumu autentificēšanai, ziņojumu apstrādei un maršrutēšanai, kā arī jaunu klienta puses starpprogrammatūras versiju pakalpojumu pieprasīšanai un saņemšanai (šis papildinājums netiks realizēts Projekta ietvaros).”.

* 1. papildināt 5.1.apakšpunktu „Plānotie procesi” ar šādu tekstu:

„Ja persona izvēlas pirms PMLP teritoriālās nodaļas apmeklējuma pieteikt pakalpojuma saņemšanu un veikt valsts nodevas apmaksu, tā autentificējas, izmantojot kādu no portālā [www.latvija.lv](http://www.latvija.lv) pieejamajiem autentifikācijas risinājumiem, izvēlas noformējamā dokumenta veidu (eID karte, pase vai abi dokumenti) un vēlamo pakalpojumu saņemšanas laiku un vietu. Maksājamā valsts nodeva tiek aprēķināta automātiski, ņemot vērā izvēlēto pakalpojumu un iespējamos atvieglojumus. Pēc valsts nodevas samaksas, izmantojot vienoto maksājumu moduli, klients var izdrukāt informāciju par pieteikto pakalpojumu un veikto valsts nodevas apmaksu. Iepriekšminētā procesa rezultātā PADIS tiek automātiski sagatavots priekš-pieteikums, ko iespējams sasaistīt ar pamat-pieteikumu, kad persona ierodas saņemt pakalpojumu klātienē. Elektroniskā pakalpojuma prototipam pieļaujama ierobežota funkcionalitāte un veiktspēja, ko plānots uzlabot pēc Projekta realizācijas, sistēmas uzturēšanas fāzē, izvietojot pakalpojumu uz jaunās portālā [www.latvija.lv](http://www.latvija.lv) platformas.”

* 1. papildināt 5.3.apakšpunktu „Plānotā sistēma” ar šādu tekstu:

„PADIS iespējams saglabāt papildu datus par eID kartes kontakta mikroshēmas saturu un statusu, kā arī veikt šo datu pārvaldību, tajā skaitā automātiski ģenerējot papildinājuma pieteikumu pēc atbilstošas komandas saņemšanas. PADIS nodrošina tīmekļa pakalpi(es) iepriekš minēto datu saņemšanai un nodošanai saistītajām risinājuma komponentēm.”

2. Iekšlietu ministrijai nedēļas laikā precizēto koncepcijas aprakstu iesniegt Valsts kancelejā.

 Ministru prezidents                                           V. Dombrovskis

Iekšlietu ministrs                                               R. Kozlovskis

Iekšlietu ministrs R. Kozlovskis

Vīza: valsts sekretāre I. Pētersone-Godmane

14.11.2013. 13:16

530

Treiguts, 67219556

inguss.treiguts@pmlp.gov.lv